


KA-MATRIX je u 2017. godini u potpunosti usmjerio aktivnosti progra¬ 
ma Nova kultura _ Hibridni grad na najuži karlovački centar - povijesnu 
Zvijezdu kako bi se privukla pažnja stručne javnosti, ali i šire publike na 
mogućnosti povremenog ili privremenog korištenja javnih prostora za 
programe nezavisne kulture i to prvenstveno interdisciplinarnih umjet¬ 
ničkih praksi i neformalne edukacije. Programi su se ove godine odvijali 
u Infoshopu / MUZA, galeriji ZILIK, Knjižnici za mlade. Maloj sceni Hr¬ 
vatskog doma dok je ljetni dio programa. Kulturna stanica, postavljen 
na Trg bana Jelačića, "Stari plac". Zanimljivost je da je dio programa 
Kulturne stanice nastavio s turnejom kroz partnerske programe u Dugoj 
Resi. 

Programske aktivnosti uključivale su izložbe, diskurzivne programe, 
umjetničke akcije i intervencije na otvorenom, radionice, društvene i 
edukativne aktivnosti na otvorenom aktivnosti, rezidencijalne progra¬ 
me, medijske istupe, video produkciju. 

Nastavljene su brojne suradnje s lokalnim organizacijama (st.Art, Ki- 
noklub Karlovac, udruga Infinitum, Kunstbunker Duga Resa), ustano¬ 
vama (Gradski muzej Karlovac, Knjižnica za mlade / Gradska knjižnica 
Ivan Goran Kovačić, Gimnazija Karlovac), organizacijama i umjetnicima 
iz Hrvatske (Format C, Attack!) te su realizirana proteklih godina plani¬ 
rana međunarodna gostovanja i koprodukcije. 

Program smo i ove godine nadopunili izvanprojektnim aktivnostima s 
ciljem oživljavanja stare gradske jezgre unoseći društvene i kulturne 
sadržaje kako bi se potaklo druge udruge, nove inicijative i pojedince 
da samostalno ili u partnerstvima organiziraju društveno-kulturna i za¬ 
bavna događanja na otvorenom. 

Sve navedeno doprinijelo je na sve veću praksu korištenja prostora u 
gradskoj jezgri tijekom cijele godine. 



Partneri: 

Format C, Osijek 
Attack!, Zagreb 
Kunstbunker Duga Resa 
Kinoklub Karlovac 
Udruga Infinitum 

Suradnici: 

Galerija ZILIK 

Dom za djecu Vladimir Nazor 
Gradska knjižnica Ivan Goran 
Kovačić 

Knjižnica za mlade 
Gradski muzej Karlovac 
Općina Bosiljevo 





THIRD EYEI 

CRYINC: 

VAN JA VI KALO I 

LINNCHl 

Izložba, radionica i razgovor s publikom 


Galerija ZIUK 
16 .- 27 . 03 . 2017 . 



Gostovanje dizajnera i grafičara Vanje Vikala Linncha u Karlovu u okviru 
programa Nova kultura _ Hibridni grad 017. započelo je postavljanjem i 
otvaranjem izložbe grafika u galeriji ZILIK. 

Izložba je več na svom otvaranju privukla iznimno mnogo posjetitelja, 
a do zatvaranja 27. ožujka pogledalo ju je više stotina građana. Radovi 
izloženi u ZILIK-u napravljeni su u ograničenoj nakladi tehnikom sitoti- 
ska, a umjetnik na svoj, satiričan način, komentira aktualne društvene 
teme i navike. 

Vikalo je trenutno jedan od najatraktivnijih regionalnih streetartista, 
grafičara i dizajnera što potvrđuje njegov angažman i gostovanja na 
mnogim Street art i festivalima nove umjetnosti. Uz svoj umjetnički rad 
nedavno je u sklopu Rudnik Filma radio animaciju za Unicef Montene- 
gro, dizajnirao vizuale i ambalažu za Coca Colu, kao i vizuale za razne 
brendove streetvvear odječe i glazbene festivale u regiji. 

Gostovanje je nastavljeno idučeg dana u karlovač¬ 
kom Infoshopu u formi otvorenog razgovora s umjetnikom. 

U subotu je Vanja Vikalo sudjelovao na foto-safariju karlovačkom in¬ 
dustrijom koji su koji su zajednički organizirali Gradski muzej Karlovac, 
udruga KA-MATRIX i portal KAfotka, a u poslijepodnevnim satima odr¬ 
žao je radionicu streetarta s lokalnim umjetnicima i zainteresiranima. 

Na radionici u poslijepodnevnim satima sudionici su se upoznali i okušali 
u streetart tehnikama koje Vikalo koristi u svom radu. Vikalo je za vrijeme 
boravka u Karlovcu iscrtao mural i nekoliko manjih radova. 

Gostovanje Vanje Vikala - Linncha dio je potprograma 404 - still Not 
Found. 









U okviru 
gostovanja Vanje 
Vikala Linncha u 
Karlovcu u galeriji 
ZILIK i karlovačkom 
Infoshopu održan 
je otvoreni 
razgovor 
posjetitelja 
izložbe sa samim 
umjetnikom. 
Vikalo je prisutne 
upoznao sa 
stanjem na 
nezavisnoj 
kulturnoj sceni u 
Beogradu i Herceg 
Novom i uvjetima 
u kojima umjetnici i 
aktivisti rade 


Nekadašnji vojni objekt, skvot Kvaka 22, danas ima namjenu umjetničkog 
centra, galerije i prostora za koncerte. Ova zgrada u Beogradu uređuje se 
dvadesetak godina i danas ima potporu Ministarstva kulture mada ekipa 
i dalje radi po DIY principima. 

Drugi prostor koji bih izdvojio je Ciglana, stara tvornica u predgrađu 
Beograda, koju je unajmilo nekoliko lokalnih umjetnika i sad tamo rade 
"situacije". Možda najpoznatije događanje u Ciglani je festival Devet 
("9"). Sve je započelo zakupom dijela prostora od strane dva suvremena 
umjetnika kojima se uskoro pridružilo više ljudi iz nekoliko organizacija. 
Namjera je bila napraviti veliki festival umjetnosti (art-festival) nalik po¬ 
znatom Burning man festivalu. 

Kakva je danas situacija s projektom Beograd na vodi? 

Beograd na vodi je velik projekt oko kojega se vuku mnoge kontroverze. 
Na toj lokaciji je prethodno (pre)uređeno više nekadašnjih industrijskih 
objekata, otvoreno preko dvadeset klubova i cijela četvrt je postala cen¬ 
tar urbanih događanja. Objekti su bili u najmu ili privatni no spregom 
politike i krupnog kapitala nelegalno su porušeni. Doslovno preko noči 
su došli privatni zaštitari, ispraznili su objekte koje su koristili nezavisni 
kulturnjaci za razne namjene, od galerija do klubova i koncertnih dvora¬ 
na. Na tom mjestu sad je veliko gradilište gdje se gradi ogromni poslov- 
no-stambeni kompleks vrijedan preko milijardu eura. 


Kako je u Herceg Novom? 

Po završetku studija vratio sam se u Herceg Novi gdje sam s Dispatch 
ekipom krenuo raditi novi umjetnički festival po nazivom Sinestezija. 
Financirala nas je Erste fondacija dok je unatoč načelnim obečanjima 
lokalna potpora bila slaba, a gradska ustanova za kulturu stalno je ote¬ 
žavala stvari s dozvolama. Bez obzira na to napravljeno je i postavljeno 








desetak uličnih skulptura, grafitirano je više zidova u čemu su sudjelovali 
mnogi grafiteri iz regije. Zid koji je ruiniran stajao 20 godina dobio je novi 
izgled no več nakon tri mjeseca lokalne vlasti su ga obojile u sivo, a skul¬ 
pture su polomljene. Festival smo nastavili i iduče godine, pozvali smo 
umjetnike iz Europe da bi 15 minuta prije početka festivala dobili zabranu 
za grafitiranje javnih zidova. Treču godinu je uoči samog početka glavni 
sponzor otkazao financiranje. Nakon toga vratio sam se u Beograd. 
Inspirirano festivalom Sinestezija koji je od samog početka imao proble¬ 
ma s "nadležnima" dio ekipe iz Herceg Novog ipak je uspio "isposlovati" 
prostor u nekadašnjoj robnoj kuči gdje je otvoren nezavisni art centar. 

400 

SLAVEN KOSANOVICI 

LUNARI 

IVO KOSANOVIC I 

SMACKl 


Izložba fotografija i tribina 


Knjižnica za mlade 
Karlovac 
22 . 05 . 2017 . 



Iza naslova '400' nalazi se istoimena izložba koju čini čak 400 fotografija 
poznatog domačeg umjetnika Slavena Kosanoviča - Lunara snimljenih 
u suradnji s bratom Ivom prilikom gostovanja na uličnim umjetničkim 
akcijama širom svijeta. Izdvajamo Amsterdam, Atenu, Aucklandu, Berlin, 
Bogotu, Hanoi, Havanu, Lisabon, London, Melbourne, New York, Oslo, 
Pariz, Saigon kao neke od mnogih gradova gdje su brača Kosanovič osta¬ 
vili trag na uličnim pročeljima. 

Kosanoviči u svom fotografskom radu ne bave se, kao što bi se očeki¬ 
valo, isključivo dokumentiranjem Street arta širom svijeta več, naprotiv, 
donose i one, manje atraktivne detalje sa svjetskih ulica, scene "običnog" 
života svjetskih metropola kakve se ne nalaze na turističkim razgledni¬ 
cama i vodičima. 

Sama količina od 400 fotografija je impresivna i gledatelj ulaskom u ga¬ 
leriju biva doslovno preplavljen utiscima s potpuno ispunjenih zidova. 
U tome i leži jedna od tajni ovog rada, Kosanoviči ne inzistiraju na izvr¬ 
snosti detalja več impresije, šarenila i bogatstva različitosti sa svih strana 








svijeta. Lunar i Smack donose stvarnu 
sliku svijeta u kome živimo, onih obič¬ 
nih malih detalja koje i površni gledatelj 
može uspoređivati sa svojim susjed¬ 
stvom, bez obzira bilo to u Karlovcu, 
Zagrebu, Hong Kongu ili New Yorku. 
Lunar je u Karlovcu posljednjih dvade¬ 
setak godina već više puta sudjelovao 
na raznim događanjima vezanima za 
graffite i uličnu umjetnost. Ovom prili¬ 
kom otvorio je svoju izložbu 400. koja je 
u Karlovcu postavljena nakon Zagreba, 
Rijeke, Tuzle i Beča. 

U programu otvorenja izložbe održan 
je razgovor s umjetnicima u kome su 
prisutne upoznali sa svojim radom, ra¬ 
zlozima bilježenja svojih gostovanja ši¬ 
rom svijeta na ovaj način te situacijom 
na međunarodnoj Street art sceni danas 
u odnosu na početke ovih autora prije 
više od dvadeset godina. 

Uoči izložbe braća Kosanović sudjelo¬ 
vali su na poludnevnom Street art jamu 
tijekom kojeg su održali radionicu gra- 
fitiranja za prisutne i napravili u centru 
grada veći mural u svom prepoznatlji¬ 
vom stilu. 

KA-MATRIX je u okviru ovogodišnjeg programa Nova kultura 
- Hibridni grad 017 .na trgu bana Jelačića organizirao postav-^ 
ljanje socijalne instalacije Kunststation // Kulturna stanica 
zamišljene kroz suradnju s multimedijalnim umjetnikom Niko¬ 
lom Vukmanićem. 

Osnovni smisao kulturne stanice je privremeno korištenje 
nekadašnjeg glavnog gradskog trga kako bi se različitim kul¬ 
turnim i društvenim programima privremeno dao novi sadržaj 
središnjem prostoru stare gradske jezgre, te potaknulo gra¬ 
đane okupljene kroz udruge i/ili građanske inicijative u orga¬ 
niziranje sličnih aktivnosti. Instalacija Nikole Vukmaniča sama 
je funkcionirala istovremeno kao umjetnički artefakt, mjesto 
za okupljanje i druženje građana i pozornica za predstavljanje 
lokalne i gostujuče kulturne i društvene scene. Prolaznici su 
mogli razgledati postavljene radove, sudjelovati u progra¬ 
mima koji su se odvijali na otvorenoj sceni, a obuhvaćali su 
nastupe glazbenika, likovnih i multimedijskih umjetnika, gra- 
fitera i Street artista, performera, plesnih umjetnika i aktivista. 
Umjetnička instalacija postala je tako višenamjenski prostor 
koji je egzistirao samostalno, ali i s cijelim prostorom trga. 
Smisao rada bila je poruka o stalnom nedostatku zajedničkog 
adekvatnog prostora za izvedbenu, multimedijalnu i koncep¬ 
tualnu umjetnost u gradu, a istovremeno je građanima pruže¬ 
no novo mjesto za izvedbu i druženje. 

U programu su sudjelovali brojni domaći i gostujući umjetnici. 


Nikola Vukmanić: 


Umjetničkim djelovanjem u javnom 
prostoru na otvorenom posjetiteljima 
i "slučajnim" posjetiteljima približen je 
umjetnički sadržaji na jedan neformalan 
i inovativan način. Umjetnici su doprli do 
brojnije publike, a samim time popularizirana 
je kultura i umjetnost u životu zajednice. 

Vjerujem da su kultura i umjetnost 
zdrava esencija neophodna za stvaranje 
konstruktivnog društva. 

ft 



nova kultura _ hibridni grad .017 




REZIDENCIJA 


CLITCH 


Izložba i radionice 


Program je započeo u četvrtak 22. lipnja Glitch rezidencijom u surad¬ 
nji s umjetničkom organizacijom Format C iz Zagreba te idučeg dana 
Glitch / Street art radionicom i galerijom na otvorenom. 

Druga ulična galerija, Free Art Glitch, bavila se glitchom kao suvreme¬ 
nom umjetničkom praksom pri kojoj se digitalne ili analogne greške 
koriste u estetske svrhe i postavljanjem stvorenih radova na otvoreni 
javni prostor. 

Gostujuči umjetnici Dina Karadžič i Vedran Gligo snimili su video mate¬ 
rijal koji za vrijeme rezidencije korišten za izradu video rada prikazanog 
na otvaranju Kulturne stanice. 

Za osnovu svog rada koristili su snimke Kupskih krijesova i vizura karlo¬ 
vačke Zvijezde koje su editirali u softverima otvorenog koda. Reziden¬ 
cija je nastavak dugogodišnje suradnje umjetničke organizacije Format 
C iz Zagreba i udruge KA-MATRIX. Također u okviru glitch radionice na 
vojarnu na Trgu bana Jelačiča postavljani su glitch radovi nastali u okvi¬ 
ru radionice lokalnih umjetnica Tally Rayne Adams i Anamarije Podre- 
barac s učenicima srednjih škola provedene u sklopu programa udruge 
KA-MATRIX Mladi u javnim prostorima. 


Glitch se postiže 
"kvarenjem" digitalnih 
podataka i fizičkim 
manipuliranjem elek¬ 
troničkih komponenata 
u svrhu umjetnosti. 
Korištenjem suvreme¬ 
nih umjetničkih praksi 
u obliku prostorne 
intervencije na napu¬ 
štenim i zapuštenim 
gradskim prostorima 
skreće se pažnja na 
ideju o redefiniranju 
povijesne i kulturne 
baštine te oživljavanja 
javnih prostora putem 
interventne umjetnosti 
i kreativnog djelovanja 
a sama aplikacija služi i 
kao svojevrsni apel na 
mogućnosti koje otvara 
kritičke prakse u javnim 
prostorima. 


MARIN MAPINIC 

STAKLO- 

P LASTI KA 



Open-air izlozba 


Sama instalacija sklopljena je 24. lipnja kad je na prostoru trga po 
stavljena i izložba akademskog kipara Marina Marinića. Predstav¬ 
ljanje Marinićevih radova jedna je od prvih kiparskih izložbi na 
otvorenom u Karlovcu. Pokazano je 14 skulptura čime je Trg bana 
Jelačića pretvoren u veliku galeriju na otvorenom. Nakon otvara¬ 
nja na trgu su ostale samo četiri monumentalne skulpture koje 
su ujedno služile i kao scenografija za daljnja događanja tijekom 
idučih dana dok se deset skulptura moglo pogledati unutar pro¬ 
stora MUZA-e. Nakon zatvaranja Kulturne stanice deset manjih 
skulptura izloženo je tijekom ljetnih mjeseci u Knjižnici za mlade. 
Izložbu su osmislili i postavili Denis Mikšič i Nikola Vukmanič. 

alnog rada Vladimira Končara 52 weaks i razgovorom s 
umjetnikom Ivanom Kapecom. 

52 tjedna kreativni je eksperimentalni projekt fotografki¬ 
nje Jelene Jankovič, glazbenika Ivana Kapeca i vizualnoga 
umjetnika i dizajnera Vladimira Končara. 

Video rad nastao je tijekom 2014. godine, a sastoji se od 
kadrova koje se umjetnici, neovisno jedno o drugome, sni¬ 


SOUAR E 


U večernjim satima trg 
je osvijetljen u crveno 
instalacijom Red Square. 
Ideja je bila da se trgu 
promijeni izgled i namje¬ 
na pa je tako uz osvjet¬ 
ljavanje crvenim "wash" 
reflektorima preko pro¬ 
čelja devastirane vojar¬ 
ne na trgu pušten pilot 
video nastao na glitch 
radionicama. 


Instalacija 


W &\ ' 


Program je nastavljen, 26. lipnja, projekcijom audio/vizu- 


mali svaki u svom mediju (fotografija, film) i koje su zatim 
razmjenjivali preko interneta svake nedjelje. Projekt vre¬ 
menski traje 52 tjedna (jedna godina) nakon kojih su svi 
kadrovi obuhvačeni u eksperimentalni film. 

SESSION 

Koncert 


Službeno otvorenje izložbe popraćeno je u nedjelju, 25. lipnja koncertom jazz tria koji čine 
basist Luka Veselinović, Zvjezdan Ružić na glasoviru i Borna Šercer na bubnjevima. Gostujući 
bend pružio je gledateljima nezaboravno jazz putovanje posebno prilagođeno ambijentu i 
trenutku, lako je kiša u više navrata prijetila prekinuti nastup muzičari su nastavljati sa svojim 
nastupom vraćajući publiku u neka ugodnija vremena, pa je Radićeva mijenjala ugođaj od 
toplih Karipskih otoka do ugođaja berlinskih ljetnih terasa. Nastup je bio još jedan moment 
kojim se u centru grada stvarala nova situacija istovremeno namijenjena poznavateljima jazza 
kao i slučajnim prolaznicima koji su zastali poslušati nastup poznatih glazbenika. 


VESELINOVIĆ - 
RUŽIĆ - ŠERCER 








RAKE VENETE/SLEEF 


Izložba fotografija 


Zagrebačka umjetnica Daniela Ratkajec predstavila je u utorak 27. lipnja svoju izložbu 
radova, fotografski ciklus Raixe venete ("Venecijanski korijeni") i video rad Spavači/slee- 
pers. 

Spavači su video rad kojim se prikazuje jednu moguča vizija prostora snova koji kreiraju 
ljudi dok spavaju. Taj prostor nema organizirani slijed koji je moguče pratiti več nastaje 
nizom isprekidanih aktivnosti u kojima se vizije i detalji izmjenjuju ubrzano poput ritma 
ka ruse I a/vrtuljka. Ritam karusela povremeno bude prekinut krupnim planom spavača, što 
u prvi plan povlači atmosfere njihovih stanja. 

Drugi rad, izložba Raixe Venete, prikazuju osobno „putovanje" drugačijom Venecijom. 
U odnos je stavljeno više elemenata; prošlo vrijeme koje je zaustavljeno odrazima - slu¬ 
čajnim scenama nastalim u nekom prostoru - trenuci drugih koje autorica dokumentira 
kao promatrač, subjekti i strukture mijena zatečeni u određenom prostoru i vremenu. 
Uvijek promjenjiv unutarnji krajolik te emocije izražene fotografskim fokusom, doveli su 
do stvaranja ciklusa na prostorima venecijanske lagune. 

Daniela Ratkajec (geertwachtelaer-danielaratkajec.com ) diplomirana je dizajnerica i gra¬ 
fičarka i iza sebe ima brojne samostalne i skupne izložbe. Osim u Zagrebu izlagala je u 
Rimu, Varaždinu, Rijeci, Firenci, Berlinu, a ovo joj je bilo prvo predstavljanje pred karlo¬ 
vačkom publikom. 


KARLOVAČKI LIK 

KRUG 


Instalacija 


Instalacija Karlovački likovni krug grupe Prost postavljena 
je na pročelje napuštene vojarne Oružane na Trgu bana 
Jelačiča. Instalacija je istovremeno hommage karlovač¬ 
kim likovnim umjetnicima i kritika konzumerskog društva. 
Ovom instalacijom karlovački slikari postavljeni su na mje¬ 
sto komercijalnih brendova kao istinski predstavnici kar¬ 
lovačke kulturne scene. Instalacija je postavljena na otvo¬ 
renom i bila je podložna vremenskim uvjetima kao što su 
karijere karlovačkih likovnjaka podložne uvjetima na koje 
teško mogu sami utjecati. Bez obzira na sve teškoče oni 
i dalje djeluju, a njihovi radovi predstavljaju i njih same i 
sredinu iz koje dolaze. 




MALA 

PODUZETNICA 

U VELIKOJ 
BLOKADI 


Predstava 

Predstava "Mala poduzetnica u velikoj blokadi" nastala je na 
osnovu scenarija Romane Rožić koja je i režiserka predstave. Na¬ 
slovnu ulogu igra Ana Katulić, a za glazbu su zaduženi Bojan Tošić 
i Martina Krovinović, a na Kulturnoj stanici prikazana je u srijedu 
28. lipnja. 

Predstava prati junakinju predstave, nastavnicu hrvatskog jezika, 
koja nakon stoje dugo radila na zamjenama, umjesto da podmi¬ 
ti komisiju za stalno radno mjesto, odluči postati poduzetnica. 
Osnuje malu nakladničku kuću koja će izdavati uglavnom doma¬ 
će, hrvatske pisce (vjerujući da će tako pomagati hrvatsku kultu¬ 
ru i književnost, razvijati identitet). No, usprkos početnom elanu 
i uspješnosti, "od države" počnu dolaziti drugačiji signali - repre¬ 
sija, prisilne naplate, ovrhe, blokade. 

Program u petak, 30. lipnja nazvan Street Art Karnevvall 
ujedno je bio i središnje cjelodnevno događanje. Program 
je organiziran u suradnji s udrugama Infinitum i st.Art iz Kar¬ 
lovca i Attack! Iz Zagreba. 

Ovogodišnji Street Art Karnevval sastojao se od više ak¬ 
tivnosti: postavljanja nove instalacije Nikole Vukmanića u 
poslijepodnevnim satima, nastupa DJ-a udruge Infinitum 
TayToy Toma i Vladimira Mrkše, graffiti radionice pod vod¬ 
stvom ekipe iz zagrebačkog Attacka, plesnog performansa 
kroz više točaka udruge st.Art, POI žonglerskog performan- 
cea Lane Ire - Denk, pečenja palačinki PalačinKArnice #2 i 
izložbe fotografija Ego [isti]. 

Iza Ego [ista] stoje karlovački fotografi Miodrag Vasilj - 
Vumikabarbudo, Marinko Polovič - Peropolos i Lucija Polo- 
vič - Junior Peropolos.. Večina njihovih fotografija nastala 
je za vrijeme zajedničkih foto-šetnji tijekom kojih su svo¬ 
jim objektivima „hvatali" ostalim prolaznicima možda ma¬ 
nje bitne detalje u često nezapaženim prostorima. Urbani 
motivi u tom okružju naglašeni su igrom svjetla i sjene te 
isticanjem različitih struktura i boja, a detalji toplih boja u 
opreci su s njihovom prividnom sumornošču. 

Radionicama Reload - Mapiranje i urbano planiranje sudionići su upo¬ 
znati s osnovama planiranja i mapiranja urbanog prostora. Kroz vrlo po¬ 
jednostavljenje metodologije arhitektonsko urbanističke prakse, voditelj 
radionice Luka Lipšinić, s polaznicima je planirao projekte/instalacije u 
prostoru koje će privremeno unaprijediti kvalitetu okoline u kojoj se 
nalaze s tendencijom širenja na druge strukture svakodnevnog života 
gradske četvrti "Zvijezda". 


Program je započeo predavanjem Uvod u urbanizam. Kroz razgovor sa 
sudionicima i predstavljanje praktičnih primjera pojašnjeni su termini i 
načini urbanog planiranja i mapiranja. Sudionici su potom odabrali tri lo¬ 
kacije u užem gradskom središtu kojima će se baviti u daljnjem procesu. 
Za detaljnije mapiranje odabran je "drveni plac", park nasuprot staračkog 
doma u Šenoinoj ulici, park Veleučilišta u Karlovcu i Perivoj slobode. 

U nastavku su polaznici kroz šetnju/mapiranje određenim dijelovima gra¬ 
da upoznali se s trenutnim stanjem, vlasništvom i planovima te su tom 
prilikom napravili veću bazu fotografija. Prije polaska "na teren" upućeni 
su da već u ovoj fazi krenu promišljati umjetničko-aktivističke moguć¬ 
nosti i lokacije za urbane intervencije u javnom prostoru. Posljednji dio 
ovog seta radionica ostavljen je za osmišljavanje privremenih instalacija 
i postavljanja u prostor, pripreme prezentacije svog plana i daljnje akcije. 
U nastavku projekta tijekom 2018. godine radit će se na realizaciji jedne 
instalacije koja će biti postavljena u jednom od javnih prostora obuhva¬ 
ćenih radionicom. 



ČITAJ I 
DIZAJNU 

DEJAN DRACOSAVACI 

Izložba - magazini i časopisi 90-ih i 2000-ih 

U galeriji ZILIK postavljena je izložba Čitaj dizajn!, 
magazini i časopisi 90-ih i 2000-ih poznatog dizaj¬ 
nera Dejana Dragosavca - Rute. 

Izložbom je autor prikazao utjecaj dizajna, u ovom 
slučaju časopisa, na kreiranju opčeg pristupa este¬ 
tici tijekom posljednjih dvadeset godina. Izložba 
obuhvača radove nastale od kraja 90-ih do danas 
i uključuje Rutin dizajn za publikacije kao što su 
Arkzin, Godine Nove, Nomad, Libra Libera, Gor- 
dogan. Frakcija i Up&Underground. Izložbom 
smo prikazali dizajn kao vizualni izričaj cjeloku¬ 
pne domače urbane scene i odnosa koji je imao 
u društvenom okruženju kada je stvaran. Izložba 
Čitaj dizajn! Do sad je osim ove u Karlovcu bila po¬ 
stavljena u različitim formatima u Splitu, Zagrebu, 
Rovinju, Puli, Rijeci, Podgorici. 


Dejan Dragosavac Ruta svoj profesionalni život 
započinje 1994. u magazinu Arkzin. Tijekom nared¬ 
nih dvadeset godina radi na brojnim magazinima 
i časopisima u Hrvatskoj vezanima za njegovi pri¬ 
rodni radni, ali i svjetonazorski milje takozvane 
"nezavisne", "vaninstitucionalne" i "alternativne" 
kulture. 

BOTH -I 
SHADOVV 

AND LICHTl 

Performativna scenografija - radionica izrade i prezentacija 

Program Both Shadow and Light organiziran je kao završno događanje 
procesa tijekom kojeg je kroz više radionica planirana i izrađena mobilna 
modularna instalacija /scenografija koja se može jednostavno prenositi i 
montirati ovisno o prostoru, namjeni i potrebama te u daljnjem procesu 
i nadograđivati s novim elementima. Istovremeno uvježbavanje nastup 
i pripremljen audio/vizuelnimaterijal za performans. 

Kao i kod dosadašnjih aktivnosti u okviru programa Nova kultura _ Hi¬ 
bridni grad .017 fokus je stavljen na otvaranje prostora mogućnosti i in¬ 
spiracije za organiziranje i aktivno sudjelovanje građana u kulturnim do¬ 
gađanjima na javnim gradskim prostorima. Postavljanjem Both Shadovv 
and Light na ulicu kod Hrvatskog doma javni prostor reinterpretiran je 
u "pozornicu" i poligon za novi kulturni i društveni sadržaj. Performans 
je postavljen kao rezultat kolaborativnog interdisciplinarnog rada više 
umjetnika i aktivista iz područja plesa, performansa, videa, glazbe, likov¬ 
ne umjetnosti, poezije. Zajednički organiziran večernji program - interak¬ 
tivni performans - može se uzeti kao završni rad, ali i dio višemjesečnog 
procesa započetog još 2016. godine. 

Performans je svojim spoken vvordom otvorio gostujući umjetnik Ea- 
monn Shanahan kao uvod u dvadesetominutni plesno - žonglerski na¬ 
stup umjetnice Gabriele Brletić koja nastupa pod imenom Magmatikka 
svoj performansu opisuje kao umjetnost pokreta kroz svijet geometrije, 
manipulaciju objekata i vizualno stvaralaštvo. Dodatan ugođaj cjeloku¬ 
pnoj sceni / instalaciji dala je prohladna maglovita noć koja je pala na 
obližnji park i reflektorima obojene zidine susjednih dvorana. 

Instalacija / scenografska kulisa za performance nastala je na temelju 
ideje Tally Rayne Adams koja je ujedno i bila voditeljica radionice izrade 
scene. Scena je predviđena za privremeno postavljanje u javnom prosto¬ 
ru u svrhu omogućavanja mikrouvjeta za ulične performanse. 


MUZA, 
27.09. - 03.11.2017. 
radionice 

Kurelčeva ulica, 
11.11.2017 
postavljanje 
instalacije i 
performance 

Otvoreni mikrofon / Open Mike 

Program je nastavljen na maloj sceni Hrvatskog 
doma autorskim čitanjam poezije Otvoreni mikrofon 
/ Open Mike. Sudeći po interesu lokalne publike 
svih generacija za ovaj vid izražavanja u planu 
je i nastavljanje organiziranja sličnih programa. 

j [ 

Sunčica Remenar: 

Open Mike je zamišljen tako da u čitanju mogu sudjelovati 
svi koji žele ili se pojave s izvedbom autorskih materijala. 
Ovakva događanja stvaraju "safe space" za zauzimanje 
verbalnog prostora autorima/icama koji/e s izvedbom 
vlastite poezije tek počinju, kao onima koji/e već u tome 
imaju iskustva. Pokazalo se da su ovakvi programi potrebni 
za razvoj nezavisne kulture, pogotovo u urbanoj sredini. 
Programi za mlade u gradovima obično se koncentriraju 
na glazbenu umjetnost, dok je književno stvaralaštvo na 
margini društvenih zbivanja. Drago nam je da smo uspjeli 
okupiti i lokalne autore/ice i zajedno stvoriti ponovo 
jedan takav prostor i vrijeme za afirmaciju poezije. 






Dvostrana monokromatska silueta 
grada dobiva dinamiku kao objekt pu¬ 
tem digitalnih medija i videoprojekcije 
pa podsjeća publiku na mogućnosti 
korištenja i revitalizacije napuštenih 
javnih prostora. Uz to pokazana jeimoć 
lako dostupnih novomedijskih alata 
koji omogućavaju suvremeni pristup u 
jednostavnoj fizičkoj izvedbi projekta. 
Smještanjem objekta odnosno instala¬ 
cije na ulicu prolaznike se podsjeća da 
je javni prostor i mjesto života i zbiva¬ 
nja ali njegov opstanak upravo ovisi o 
programu i publici. 



OSTALI PROJEKTI 

U JAVNIM PROSTORIMA 


FOTO 

-SAFARI 

KARLOVAČKIM 

INDUSTRIJSKIM 

KRAJOLIKOM 

// radionice 

Foto-safari karlovačkim indu¬ 
strijskim krajolikom Gradski 
muzej Karlovac organizirao je 
u parnerstvu s udrugom KA- 
MATRIX i portalom KA.Fotka. 
Sudionici foto-safarija, učenici 
Mješovito - industrijske škole 
Karlovac i Srednje škole Duga 
Resa, skupine fotografa okuplje¬ 
nih oko pojedinih organizatora 
i zainteresirani građani kroz tri 
radionice foto-dokumentirali su 
više lokaliteta karlovačke i du- 
goreške kulturne baštine. Prvi 
obilazak industrijske baštine u 
Karlovcu bio je Tvornici turbina 
Karlovac - TTK i kompleksu Že¬ 
ljezničkog kolodvora Karlovac. 
Program je nastavljen fotogra¬ 
firanjem Drvne industrija Karlo¬ 
vac, Vodocrpilišta i kompleksa 
Pamučne industrije u Dugoj Resi. 
Po završetku prvog ciklusa ra¬ 
dionica odabrane su fotografije 
koje su predstavljene na velikoj 


izložbi u galeriji Gradskog mu¬ 
zeja. 

VIZIJE 

ZVIJEZDE 

(ŠTO VIDE 
ARHITEKTI?) 

//izložba 

U sklopu projekta Star Voice 
13. ožujka 2017. godine postav¬ 
ljena je izložba Vizije Zvijezde 
(što vide arhitekti?). Izložbom je 
skrenuta pozornost na projekte 
za revitalizaciju ključnih mjesta 
u Zvijezdi - Trga bana Josipa 
Jelačiča s Oružanom, Radičeve 
ulice, karlovačkog Veleučilišta i 
oboda nekadašnje tvrđave. 

Na izložbi su predstavljena idej¬ 
na rješenja i projekti te fotoga- 
lerija postoječeg stanja u Zvi¬ 
jezdi zabilježenog objektivima 
karlovačkih fotografa kako bi 
posjetitelje suočili s trenutnim 
stanjem i perspektivama i tako 
dodatno utjecali na svijest o po¬ 
trebi djelovanja. 

Izložba Vizije Zvijezde postav¬ 
ljena je u sklopu aktivnosti EU 




projekta STAR VOICE kojeg je 
Udruga za društveni razvoj KA- 
MATRIX provodila u partnerstvu 
s Udrugom za razvoj političke i 
građanske kulture Karlovac Pol- 
ka. Gradom Karlovcem, Veleuči¬ 
lištem u Karlovcu i Fakultetom 
političkih znanosti u Zagrebu. 

Cilj projekta "STAR VOICE" bio 
je uključiti veči broj građana u 
upravljanje Zvijezdom te ojača¬ 
ti partnerstvo javnog i civilnog 
sektora. Provedeni su posebni 
oblici sudjelovanja građana u 
upravljanju javnim dobrima, a 
namjera im je omogučiti građa¬ 
nima aktivan nadzor i sudjelo¬ 
vanje u upravljanju gradskom 
jezgrom. Projekt je financiran iz 
IPA fonda Europske unije u vri¬ 
jednosti od 152.988,07 eura. 

TTYL 

- U POTRAZI 

ZA IZGUBLJENIM 

// multimedijalna izložba / 
projekcija video rada 

U okviru projekta U potrazi za 
izgubljenim - Hibridna okruže¬ 
nja u Starom gradu Bosiljevo 
15. lipnja organizirana je izložba 
i projekcija TTYL - u potrazi za 
izgubljenim. Izložba je bila re¬ 
zultat kolaborativnog projekta 
osmišljenog kako bi se temati- 
ziralo napuštene i nekorištene 
prostore kulturne baštine uz 
primjenu novih medija i tehno¬ 
logije kroz suvremeni format 
umjetnički izraz. 

Na izložbi su izložene fotografije 
Anamarije Podrebarac na kojima 


su zabilježeni interijeri dvorca. 
Pripremljene fotografija bile su 
podloga za radionicu s učenici¬ 
ma Osnovne škole Bosiljevo koji 
su imali i sami priliku uključiti se 
u pripremu radova za izložbu. 
Na pripremljenim fotografija¬ 
ma ostavili su vlastite poruke i 
dali svoje viđenje starog grada, 
kako ga danas vide i koju bi mu 
namjenu dali. Kroz ovu akciju 
istražene su neke od mogučno- 
sti povremenog korištenja za- 
štičene kulturne baštine za pro¬ 
grame suvremene kulture, kao 
i međusobnog nadopunjavanja 
različitih vidova izražavanja, 
fotografije, videa i društvenog 
uključivanja mladih u pitanja 
svoje zajednice. 

Osim izložbe održane na Dan 
opčine Bosiljevo, posjetitelji 
su mogli razgledati dio dvor¬ 
ca: dvorište i dio prostorija u 
kojima je postavljen video rad. 
Program je proveden kroz pro¬ 
jekt "U potrazi za izgubljenim- 
Hibridna okruženja uz financij¬ 
sku potporu Hrvatske banke za 
obnovu i razvitak. 

MLADI U 

JAVNIM 

PROSTORIMA 

- ODLUČIVANJEM 
KROZ PLACEMAKING 

// ulične galerije 

Kroz projekt sudionici su prošli 
proces interaktivnih radionica 
kroz koje su naučili kako defini¬ 
rati probleme i mapirati potre¬ 
be u javnim gradskim neiskori¬ 
štenim prostorima. Kao rezultat 

navedenih radionica stvorile su 
se tri ulične galerije. 


#1 Ulična galerija - Apel za 
kulturnim javnim prostorom 

- akcijom se pokazala potreba 
za izložbeno performativnim 
prostorom otvorenog tipa. Ga¬ 
lerija se sastojala od geodezij- 
ske kupole, izložbe fotografija i 
izrade umjetničkog djela na licu 
mjesta. Gostujuči umjetnik na 
galeriji bio je Nadan Sarvan iz 
Pule. 

#2 Ulična galerija - Free Art 
Glitch 

- Galerija je vezana s glitch rezi¬ 
dencijom na kojoj su gostovali 
umjetnici Vedran Gligo i Dina 
Karadžič. 

#3 Ulična galerija - Mehaničko 
gibanje kao umjetnički 
element 

- u okviru galerije održana je 
radionica izrade mobila od re¬ 
cikliranih materijala, videoin- 
stalacije, plesnog performansa 
i predstavljanja akcijskog slikar¬ 
stva. U okviru programa nastale 
su dvije slike velikih dimenzija 
koje su bile dio scenografije za 
plesni performans. 

Projekt se odvijao uz potporu 
Ministarstva znanosti i obrazo¬ 
vanja i Grada Karlovca u par¬ 
tnerstvu s Gimnazijom Karlovac. 

